Diari Oficial de la Generalitat Valenciana


Sumari del DOGV 3621, del 09-11-1999 (1999/9389)

DECRET 202/1999, de 3 de novembre, del Govern Valencià, pel qual es regula l'organització i funcionament de la Comissió de Protecció Civil de la Comunitat Valenciana.
----------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1999/11/03/202/dof/vci/html**

### Dades del document

Número de DOGV
:   3621

Data del DOGV
:   09-11-1999

Secció del DOGV
:   I. DISPOSICIONS GENERALS

Número del document
:   1999/9389


Data del document
:   03-11-1999

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Comissió de Protecció Civil de la Comunitat Valenciana
    * legislació
    * protecció civil
    * reglament intern

DECRET 202/1999, de 3 de novembre, del Govern Valencià, pel qual es regula l'organització i funcionament de la Comissió de Protecció Civil de la Comunitat Valenciana. [1999/A9389]
  
El temps transcorregut des de l'aprovació del Decret 84/1986, de 8 de juliol, del Govern Valencià, pel qual es crea i regula l'organització i el funcionament de la Comissió de Protecció Civil de la Comunitat Valenciana, modificat quant a la seua composició pel Decret 19/1988, de 8 de febrer, fan necessari establir un nou marc normatiu i organitzatiu de l'esmentada comissió.
  
La dita necessitat ve també donada per l'aprovació d'una sèrie de plans d'àmbit de comunitat autònoma, en què es defineixen les responsabilitats i competències de diferents departaments de la Generalitat Valenciana en matèria de protecció civil, en el marc d'aquests, com són el Pla Territorial d'Emergència de la Comunitat Valenciana (Decret 243/1993, de 7 de desembre, del Govern Valencià), i els plans especials de la Comunitat Valenciana enfront dels riscos en els transports de mercaderies perilloses per carretera i ferrocarril (Decret 132/1998, de 8 de setembre, del Govern Valencià), i enfront del risc d'incendis forestals (Decret 163/1998, de 6 d'octubre, del Govern Valencià). Així mateix, la nova estructura organitzativa, regulada en el Decret 91/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Justícia i Administracions Públiques, incideix en la present norma.
  
En virtut de l'anterior, previ informe favorable del Ple de la Comissió de Protecció Civil de la Comunitat Valenciana, a proposta del conseller de Justícia i Administracions Públiques i prèvia deliberació del Govern Valencià, en la reunió del dia 3 de novembre de 1999,
  
DECRETE
  
Article 1
  
La Comissió de Protecció Civil de la Comunitat Valenciana és l'òrgan col·legiat de caràcter consultiu, deliberant, coordinador i homologador en matèria de protecció civil.
  
Article 2
  
La Comissió de Protecció Civil de la Comunitat Valenciana, dins del seu àmbit d'actuació, exercirà les funcions següents:
  
1. Participar en la coordinació, juntament amb altres òrgans o entitats relacionades amb la protecció civil.
  
2. Homologar els plans de protecció civil de la seua competència.
  
3. Emetre un informe sobre les normes tècniques que es dicten en l'àmbit territorial de la Comunitat Valenciana, en matèria de protecció civil.
  
4. Emetre un informe, durant la seua elaboració, sobre els projectes de disposicions legals o reglamentàries desplegats per la Generalitat Valenciana que, pel fet d'afectar la seguretat de persones i béns, tinguen relació amb la protecció civil.
  
5. Emetre un informe sobre el Pla Territorial de Comunitat Autònoma Valenciana i els plans especials que hagen de ser aprovats pel Govern Valencià i homologats per la Comissió Nacional de Protecció Civil.
  
6. Emetre un informe sobre els procediments d'actuació enfront dels riscos, no objecte de plans especials, segons allò que es disposen en la Norma Bàsica de Protecció Civil.
  
7. Proposar als organismes competents la normalització i, si fa el cas, l'homologació de tècniques i mitjans que poden ser utilitzats en protecció civil.
  
8. Proposar als òrgans competents, quan calga, la revisió de les disposicions vigents sobre seguretat d'empreses, activitats, edificacions, indústries, mitjans de transport col·lectiu, espectacles, locals i serveis públics.
  
9. Estudiar i proposar l'adopció de mesures preventives encaminades a evitar, en la mesura en què siga possible, els riscos, catàstrofes o calamitats públiques i les conseqüències perjudicials que se'n deriven.
  
10. Sol·licitar a qualsevol entitat o persona física o jurídica la informació necessària per a elaborar els estudis, les propostes i executar les funcions que li són atribuïdes.
  
11. Prestar assistència tècnica a les entitats, amb competència per a elaborar plans de protecció civil.
  
12. Prestar tot tipus d'assistència als òrgans executors dels plans corresponents, arribat el cas de greu risc, catàstrofe, calamitat pública o situació d'emergència.
  
13. Promoure l'existència d'agrupacions de voluntaris de protecció civil, com també la constitució d'organitzacions d'autoprotecció entre les empreses d'especial perillositat, a les quals es facilitarà assessorament tècnic i assistència.
  
14. Totes aquelles altres que legalment o reglamentàriament li siguen atribuïdes.
  
Article 3
  
1. La Comissió de Protecció Civil de la Comunitat Valenciana funcionarà en ple i en permanent.
  
2. Per a l'estudi d'assumptes concrets, dins de les competències de la Comissió de Protecció Civil de la Comunitat Valenciana, podran crear-se comissions tècniques o grups de treball.
  
Article 4
  
1. El ple de la comissió estarà constituït pels membres següents:
  
- President: el conseller de Justícia i Administracions Públiques.
  
- Vicepresident: el director general d'Interior.
  
- Vocals:
  
· Sis representants de l'administració de la Generalitat Valenciana, amb categoria mínima de director general, designats pel conseller de Justícia i Administracions Públiques, d'entre aquells que ostenten competències en matèria de sanitat, serveis socials, obres públiques, transports, indústria i medi ambient.
  
· Quatre representants de l'administració de l'estat, designats per l'òrgan competent de la citada administració.
  
· Un diputat de cadascuna de les diputacions provincials de la Comunitat Valenciana, designats pels seus presidents.
  
· Els alcaldes dels municipis capitals de província de la Comunitat Valenciana.
  
· Tres alcaldes designats, per un període de quatre anys, per la Conselleria de Justícia i Administracions Públiques, a proposta dels municipis a través de la Federació Valenciana de Municipis i Províncies, en representació, cadascun d'ells, dels següents grups de municipis:
  
- Fins a 5.000 habitants.
  
- Entre 5.001 i 25.000 habitants.
  
- Més de 25.000 habitants.
  
- Secretari: un funcionari del grup A, de l'Àrea del Servei d'Emergències de la Direcció General d'Interior, que actuarà amb veu però sense vot.
  
2. A efectes consultius, podran ser convocats a les reunions del ple de la comissió altres representants de la Generalitat Valenciana o d'institucions o entitats locals de la Comunitat Valenciana, així com components de les comissions tècniques o grups de treball i persones de reconeguda competència professional o científica, quan així ho requerisca la naturalesa dels assumptes a tractar, els quals participaran amb veu i sense vot.
  
Article 5
  
1. La permanent de la comissió té com a finalitat essencial la d'assegurar la continuïtat de l'activitat en els períodes compresos entre els successius plens. En conseqüència, es responsabilitza de l'elaboració de criteris i propostes, de l'estudi i informe de programes, projectes i accions i del seguiment i avaluació de les activitats de les comissions tècniques i els grups de treball. La permanent de la comissió realitzarà, així mateix, les funcions l'exercici de les quals li delegue el ple. La permanent informarà al ple sobre les actuacions que duga a terme.
  
2. La permanent estarà constituïda pels membres següents:
  
- President: el director general d'Interior.
  
- Vocals: tres dels representants de la Generalitat Valenciana integrats en el ple de la comissió, designats pel conseller de Justícia i Administracions Públiques, i dos representants per cada una de les restants administracions públiques incorporades al ple, designats, en cada cas, d'entre ells, per l'autoritat, corporació o institució que els va nomenar.
  
- Secretari: un funcionari del grup A, de l'Àrea del Servei d'Emergències, de la Direcció General d'Interior, que actuarà amb veu però sense vot.
  
Article 6
  
1. Podran crear-se comissions tècniques i grups de treball que estaran integrats per membres de la Comissió de Protecció Civil de la Comunitat Valenciana i persones dependents de les administracions públiques concurrents al territori d'aquesta, així com de les entitats públiques o privades que, en raó de l'objecte per al qual van ser creades, s'estimen necessaris.
  
2. La creació de les comissions tècniques i els grups de treball s'aprova per acord del ple de la comissió o per la permanent d'aquesta, en el cas de la qual haurà de ser ratificat pel ple en la seua primera reunió posterior.
  
3. Els documents elaborats per les comissions tècniques i els grups de treball seran elevats per a coneixement previ a la permanent i, posteriorment, per aquesta al ple, per a la seua consideració.
  
Article 7
  
Les secretaries del ple i la permanent, de la Comissió de Protecció Civil de la Comunitat Valenciana, actuaran com a suport administratiu permanent d'aquestes.
  
Article 8
  
El règim de constitució, convocatòria, adopció d'acords i, en general, de funcionament de la Comissió de Protecció Civil de la Comunitat Valenciana, com a òrgan col·legiat, es regirà per allò establit en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Article 9
  
El ple i la permanent es reuniran al menys una vegada cada 12 i 4 mesos, respectivament, en sessió ordinària i, amb caràcter extraordinari, quan ho considere necessari el president d'aquestes, per pròpia iniciativa o a instància d'un terç dels seus components.
  
Article 10
  
El ple aprovarà el pla de treball de la comissió permanent que ha de contenir els programes, projectes i accions a desplegar per aquesta a curt, mitjà i llarg termini.
  
Disposició derogatòria
  
Queden derogats els decrets 84/1986, de 8 de juliol, i 19/1988, de 8 de febrer, ambdós del Govern Valencià, pels quals es crea i modifica, respectivament, la Comissió de Protecció Civil de la Comunitat Valenciana.
  
Disposició final
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 3 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Justícia i Administracions Públiques,


Còpia Permalink ELI